2022 3 21
LT
Europos Sąjungos oficialusis leidinys
C 126/3
Taigi, kai ekologiškai auginamiems maistinių rūšių sausumos ūkiniams gyvūnams taikomas gydymas veterinariniu vaistu, naudojamu pagal tos rūšies gyvūnų rinkodaros leidimo sąlygas, išlauka, taikoma ekologiškų maisto produktų gamybai iš to gyvūno, yra dvigubai ilgesnė už išlauką, nustatytą tos rūšies maistiniam sausumos gyvūnui tokio veterinarinio vaisto rinkodaros leidimo vaisto charakteristikų santraukoje, ir trunka bent 48 valandas.
Konkrečiu atveju, kai veterinarinio vaisto rinkodaros leidimo vaisto charakteristikų santraukoje nurodyta išlauka, taikoma tam tikros rūšies sausumos maistiniam gyvūnui, yra nulis dienų, ekologinėje gamyboje ji turėtų būti 48 valandos.
Nuo 2022 m. sausio 28 d. bus taikomas Reglamentas (ES) 2019/6 dėl veterinarinių vaistų, kuriuo panaikinama Direktyva 2001/82/EB, kartu su konkrečiomis Reglamento (ES) 2018/848 nuostatomis, susijusiomis su ekologine gamyba, o padėtis išliks tokia, kaip aprašyta pirmiau.
3 klausimas.
Kai tam tikros rūšies ekologiškai auginamas maistinis sausumos gyvūnas gydomas veterinariniu vaistu, naudojamu nesilaikant tos rūšies gyvūnų rinkodaros leidimo sąlygų, kokia išlauka turėtų būti taikoma nuo paskutinio chemiškai susintetinto alopatinio veterinarinio vaisto, įskaitant antibiotiką, davimo įprastomis naudojimo sąlygomis iki ekologiškų maisto produktų gamybos iš to gyvūno?
Jei tam tikros rūšies ekologiškai auginamas maistinis sausumos gyvūnas gydomas veterinariniu vaistu, naudojamu nesilaikant tos rūšies gyvūnams taikomų rinkodaros leidimo sąlygų, laikotarpiu nuo 2022 m. sausio 1 d. iki 2022 m. sausio 27 d., nurodyta išlauka turi būti ne trumpesnė kaip: kiaušiniams – 14 parų, pienui – 14 parų, paukštienos ir žinduolių mėsos, įskaitant riebalus ir subproduktus, – 56 paros, t. y. ne mažiau kaip du kartus ilgesnė už įprastų maistinių rūšių gyvūnams taikomą išlauką, nustatytą Direktyvos 2001/82/EB 11 straipsnyje.
Nuo 2022 m. sausio 28 d.
Reglamentas (ES) 2019/6 dėl veterinarinių vaistų, kuriuo panaikinama Direktyva 2001/82/EB, bus taikomas kartu su konkrečiomis Reglamento (ES) 2018/848 nuostatomis, susijusiomis su ekologine gamyba.
Reglamento (ES) 2019/6 113 ir 115 straipsniuose atitinkamai nustatytos taisyklės dėl vaistų naudojimo maistinių rūšių sausumos gyvūnams gydyti ne pagal rinkodaros leidimo sąlygas ir dėl vaistų, naudojamų maistinių rūšių gyvūnams gydyti ne pagal rinkodaros leidimo sąlygas, išlaukos.
Visų pirma 115 straipsnyje nustatyta, kad:
„<...> išskyrus atvejus, kai išlauka konkrečiai gyvūnų rūšiai nurodyta naudojamo vaisto apraše, išlauką nustato veterinarijos gydytojas, remdamasis šiais kriterijais: a) dėl maistinių žinduolių ir naminių bei ūkiuose auginamų medžiojamųjų paukščių mėsos ir subproduktų išlauka negali būti trumpesnė nei: i)
ilgiausia vaisto apraše dėl mėsos ir subproduktų nurodyta išlauka, padauginta iš koeficiento 1,5;
ii) 28 dienos, jeigu vaisto leidimas nesuteiktas maistinių rūšių gyvūnams gydyti, iii) viena diena, jeigu vaisto išlauka yra nulis dienų ir jis naudojamas kitos taksonominės šeimos gyvūnams nei tikslinės gyvūnų rūšys, dėl kurių išduotas leidimas; b) dėl pieno iš pieną žmonėms vartoti duodančių rūšių gyvūnų išlauka negali būti trumpesnė nei: i)
ilgiausia vaisto apraše dėl bet kurios rūšies gyvūno pienui nurodyta išlauka, padauginta iš koeficiento 1,5;